**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 50/13.01.2018 г.**

**от заседание на ОИК гр. Септември**

 Днес 13.01.2018 г. в сградата на Община Септември, се проведе заседание на ОИК гр. Септември при следния дневен ред:

1. ОБЯВЯВАНЕ ПРЕДСРОЧНОТО ПРЕКРАТЯВАНЕ пълномощията на Пешо Сашов Михайлов, ЕГН 6012213425 – общински съветник в общински съвет гр. Септември, издигнат от ПП ЕНП, поради настъпила смърт и обявяване за избран за общински съветник в Община Септември следващия в листата на ПП ЕНП;
2. Разглеждане на уведомление от председателя на общински съвет гр. Септември подадено на основание чл. 30, ал. 6 във връзка с чл. 30, ал. 4, т. 5 от ЗМСМА

На заседанието присъстват следните членове на ОИК Септември

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Наташа Запрянова Шопова

2. Владимира Йорданова Бояджийска

3. Павлина Александрова Чеширова

4. Цветелина Спасова Райкова

5. Павлинка Станоева Церовска

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 10:00 часа.

По точка първа от дневния ред:

В Общинска избирателна комисия е постъпило уведомление от Председателя на Общински съвет – Септември вх. № 80/10.01.2018 г., с което ОИК Септември е уведомена за настъпила на 08.01.2018 г. смърт на Пешо Сашов Михайлов, ЕГН 6012213425 – общински съветник в общински съвет гр. Септември, издигнат от ПП ЕНП.

Към уведомлението е приложен Акт за смърт № 0030/08.01.2018 г. издаден от Община Пазарджик.

За да постанови настоящото решение ОИК – Септември взе предвид следното:

      С оглед разпоредбата на чл. 30, ал. 4, т. 13 от ЗМСМА пълномощията на избран общински съветник се прекратяват предсрочно при настъпила смърт, като на основание чл. 30, ал. 7 от ЗМСМА за избран за общински съветник се обявява следващия в листата на съответната политическа сила кандидат.

С оглед представения Акт за смърт № 0030/08.01.2018 г. издаден от Община Пазарджик ОИК Септември, счита че са налице предпоставките предсрочно прекратяване на пълномощията на Пешо Сашов Михайлов и за обявяване за избран за общински съветник следващия в листата кандидат на ПП ЕНП. Съгласно утвърдените списъци следващ в листата на ПП ЕНП кандидат е Йордан Велков Каралеев, ЕГН 5902013441, гр. Септември, ул. „Кирил и Методий” № 80.

Вземайки предвид гореизложените факти, Общинска избирателна комисия - Септември констатира, че са налице основанията за предсрочно прекратяване пълномощията на Пешо Сашов Михайлов, ЕГН 6012213425 – общински съветник в общински съвет гр. Септември, издигнат от ПП ЕНП, поради което и на основание чл. 30, ал. 4, т. 13 от ЗМСМА във връзка с чл. 30, ал. 7 от ЗМСМА, при спазване на законоустановеният кворум, ОИК – Септември и с единодушните гласове на всички присъстващи

**РЕШИ:**

**1. ОБЯВЯВА ПРЕДСРОЧНОТО ПРЕКРАТЯВАНЕ пълномощията** на Пешо Сашов Михайлов, ЕГН 6012213425 – общински съветник в общински съвет гр. Септември, издигнат от листата на ПП ЕНП на изборите проведени на 25.10.2015 г. обявен за избран за общински съветник с Решение № 174-МИ/26.10.2015 г. на ОИК Септември, **считано от 13.01.2018 г.**

**2.ОБЕЗСИЛВА издаденото на** Пешо Сашов Михайлов, ЕГН 6012213425, **УДОСТОВЕРЕНИЕ** № 16/02.11.2015 г. за избран за общински съветник в Община Септември.

**3. ОБЯВЯВА** за избран за общински съветник в Община Септември следващия кандидат в листата на ПП ЕНП, Йордан Велков Каралеев, ЕГН 5902013441, гр. Септември, ул. „Кирил и Методий” № 80.

Решението на Общинската избирателна комисия съгласно чл. 30, ал. 8 от ЗМСМА не подлежи на обжалване.

На основание чл. 30, ал. 8 от ЗМСМА препис от настоящето решение да се изпрати на Председателя на Общински съвет – Септември в тридневен срок от постановяването му.

По точка втора от дневния ред:

В Общинска избирателна комисия е постъпило уведомление от Председателя на Общински съвет – Септември вх. № 78/10.01.2018 г., с което ОИК Септември е уведомена на основание чл. 30, ал. 6 във връзка с чл. 30, ал. 4, т. 5 от ЗМСМА, че общинският съветник Васко Стоянов Петров, избран от листата на ПП ЕНП е отсъствал от общо осем редовни и извънредни заседания на общински съвет, гр. Септември, проведени през календарната 2017 г. без да са налице уважителни причини за отсъствията и без да е уведомил писмено председателя на общински съвет – Септември. Заседанията са проведени на дати, както следва: 20.01.2017 г., 04.04.2017 г., 27.04.2017 г., 18.05.2017 г., 19.07.2017 г., 25.10.2017 г., 09.11.2017 г., 20.12.2017 г.

Твърди се освен това, че общинският съветник Васко Стоянов Петров, избран от листата на ПП ЕНП е отсъствал също така от три поредни заседания на общински съвет, гр. Септември, проведени през календарната 2017 г. без да са налице уважителни причини за отсъствията и без да е уведомил писмено председателя на общински съвет – Септември. Заседанията са проведени на дати, както следва: 25.10.2017 г., 09.11.2017 г., 20.12.2017 г.

Представени са писмени доказателства за уведомяването на общинския съветник за горецитираните заседания на общински съвет и за отсъствията му.

ОИК Септември след като съобрази разпоредбата на чл. 30, ал. 6 от ЗМСМА, счита че до общинския съветник Васко Стоянов Петров следва да бъде изпратено писмено уведомление и да му се възможност за възражение пред комисията в тридневен срок, считано от получаване на уведомлението.

След постъпване на възражението или изтичането на законоустановения срок за това комисията ще се произнесе по същество.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 13:00 часа.

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Наташа Запрянова Шопова

2. Владимира Йорданова Бояджийска

3. Павлина Александрова Чеширова

4. Цветелина Спасова Райкова

5. Павлинка Станоева Церовска